باغدارلرنینگ اساسی خواطری نیمه ؟
دهقانچیلیک وباغدارلیک بیلن شغلله نیب کیله یاتگن، سمنگان اهالیسی ایسه اوتگن ییل قیش فصلیده بادام درخت لرینی ساوق اوریب کیتگنیدن خواطربیلدیریب، جاری ییل قانیقرلی حاصل قولگه کیریتمسلیک لریدن جدی شکایت قیلگن.
عین حالده چارواچیلیک بیلن بند بولیب کیله یاتگن اهالی هم قیش فصلیده کتته خساره کورگن لیک لرینی بیلدیرگن.
باشقه تماندن ایسه ایریم لرمیوه لی درخت لرگه قورت کبی آفت لر تاپیلگینینی تیلگه آلیب بوکبی آفت لرنی یوق ایتیش اوچون دولت تمانیدن قنده ی دیر یاردم بولمه گنینیدن شکایت قیلگن.
افغانستان زراعت وزیرلیگی مردم نینگ بوکبی شکایت لرنی تن آلیب، نه فقط سمنگان بلکه افغانستان نینگ 24 ولایتیده میوه لی درخت لر وزراعت ساحه سیده تاپیلگن قورت کبی فت لرنی یوق ایتیش اوچون یغینده کینگ برنامه باشله نیشدن خبربیردی.
سمنگان ولایتی نینگ مرکزی ایبک شهری وعمومی یول یانیده حیات اوتکزیب کیله یاتگن ایریم سمنگان لیک لر بیلن اساسی قینچلیک لرینگیزنیمه دیب سوال بیرگنیمده، میوه لی درخت لرگه اوتگن ییل قهرتان ساووق جدی خساره یتکزگه نینی تیل گه آلدیلر.
ایبک شهریده حیات کیچیره یب کیله یاتگن حاجی شمس الدین باغدارلیک وچارواچیلیک بیلن شغله نیب کیله یاتگن شخصلردن بیری اونینگ ایتیشیچه اوتگن ییل قیش فصلیده بوتونلی بادام درخت لرنی ساووق اورگنی باعث مردم آره سیده تورلی خیل خواطر لر تاپیلگن، چونکی سمنگان اهالیسی نینگ کوپ قسمی باغدارلیک آرقه لی درآمد قولگه کیریتیب کیلماقده،لر حاج شمس الدین اوزینی قندی خساره کورگنینی قوییده گی چه حکایه قیله دی.
شونینگ دیک میوه لی درخت لرگه ساووق طفیلی یتکزیلگن خساره دن تشقری، قورت کبی افت لر هم تاپیلگنی اهالینی جدی خواطیرگه ایلنگن، اوزینی خلیفه عوض دیب تانشترگن سمنگان لیک لردن بیری ایسه بوکبی افت لرنی آلدینی آلیش اوچون زراعت مسووللرینی اعتبار بیرمه یاتگنی گه عیبله یدی.
افغانستان زارعت وزیرلیگی کسللیک وآفت لرگه قرشی کوره شیش اداره سی نینگ مسوولی مرجان همت باغدارلیک بیلن شغله نیب کیله یاتگن سمنگان اهالی سی نی بیلدیرگن خواطر لرینی اورین لی اتب امااولرگه یاردم بیریش اوچون ایریم برنامه لرباشله نیشیدن خبربیردی:"سیز علاقه قورمسدن بیش دقیقه آلدین، سمنگان ولایتی نینگ زراعت مسوولی مین بیلن علاقه قوریب میوه لی درخت لرگه بیرتور قورت توشگن دیب معلومات بیردی، مسوول کیشی لرایرته دن باشلب درخت لرگه توشگن قورت نی یوق ایتیش اوچون جدی برنامه نی باشله یدی، اما افسوس بیلن اوتگن ییل قهرتان ساووق میوه لی درخت لرگه کتته خساره یتکزگن بوکبی طبیعی آفت لرنی آلدینی آلیش بیزلر اوچون هم قیین.
شونینگ دیک همت جنابلری باشقه ولایت لرده هم میوه لی درخت لرگه تورلی خیل آفت لر تاپیلگنینی اورغولب افغانستان نینگ ییگرمه تورت ولایتیده میوه لی درخت لر همده ایکین زارلرده تاپیلگن قورت کبی آفت لرنی یوق ایتیش اوچون کمپاین باشله نیشینی معلوم قیلدی. اونگه کوره بوییلگی آفت لراوتگن ییل گه قره گنده انچه کوپ بولیب یوق ایتیش برنامه لری هم تیزلشتیریله دی.
افغانستان زراعت وزیرلیگی ایکین چلیک بولیم لریده پیدا بولگن آفت لرنی یوق ایتیش اوچون اوتگن ییللرده قطار برنامه لرنی یولگه قوییب کیلگن. بوتور برنامه لرنی اونچه لیک ثمره لی بولمه گنی ایتیله دی.
اوتگن ییلده یوزبیرگن قهرتان ساووق نه فقط باغ لرگه جدی خساره یتکزدی بلکه افغانستان بویلب اونلب انسان لردن جان آلدی شونینگ دیک مینگلب چاروا ماللر تلف بولیب تاغلی حدودلرده بیرقنچه قشلاق لرهم قارکوچگیسی استیده قالدی. همده بدخشان کبی تاغلی حدودلرده ایریم تومن یوللری هلی هم یاپیق لیگی ایتیله دی.
باشقه تماندن قهرتان ساووق طفیلی میوه لی درخت و ایکین چلیک بولیم ده تاپیلگن تورلی خیل آفت مردم نینگ جدی خواطر لنتیرگن.
prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab